b'\n_START_ARTICLE_\nSlovenska republi\xc5\xa1ka nogometna liga\n_START_PARAGRAPH_\nSlovenska republi\xc5\xa1ka nogometna liga je bila najvi\xc5\xa1ja klubska nogometna liga v Sloveniji znotraj jugoslovanskega nogometnega liga\xc5\xa1kega sistema. V \xc4\x8dasu SFR Jugoslavije je bila to ve\xc4\x8dinoma tretja jugoslovanska liga, od leta 1988 pa \xc4\x8detrta. Tako je zmagovalec lige napredoval v drugo jugoslovansko ligo oziroma od leta 1988 v jugoslovansko medrepubli\xc5\xa1ko ligo. Po osamosvojitvi Slovenije je bila preoblikovana v prvo slovensko nogometno ligo.'